90 C. PLINII HIST. NAT. LIB. XXXV. 



De terra samia : medicinx ex ea , m. 



LUI. 16. Ab his paene omnia ad medicnas pertinen- 

 tia terrae gnera tractabimus. Samiae duae surit , quae 

 collyrium, et quae aster appellantur. Prioris laus, ut re- 

 cens sit et lenissima , linguaeque glutinosa. Altra gle- 

 bosior, candida. Utraque uritur, ac lavatur. Sunt qui 

 praeferant priorem. Prosunt sanguhem exspuentibus. 

 Emplastrisque quae siccandi causa componuntur, ocu- 

 lorum quoque medicamentis miscentur. 



Eretriae terrae gnera. 



LIV. Eretria totidem differentias habet. Namque et 

 alba est, et cinerea, quae praefertur in medicina. Pro- 

 batur mollitie : et quod si are perducatur, violaceum 

 reddit colorem. Vis et ratio ejus in medendo dicta est 

 inter pigmenta. 



De terra ad medicinas lavanda. 



LV. Lavatur omnis terra (in hoc enim loco dicemus) 

 perfusa aqua siccataque solibus, iterum ex aqua trita 

 ac reposita , donec considat , et digeri possit in pastillos. 

 Coquitur in calycibus crebro concussis. 



